શ્રી વાગડ વીસા ઓસવાળ ચોવીસી મહાજનના એક પ્રમુખ, ચાર ઉપપ્રમુખ, ચાર મંત્રી, એક ખજાનચી અને એક સહખજાનચીના આવતાં પાંચ વર્ષ માટેના પદની ચૂંટણી આવતી કાલે અંધેરી (વેસ્ટ)ના અંધેરી સ્પોર્ટ્સ કૉમ્પ્લેક્સમાં સવારે નવ વાગ્યાથી સાંજે પાંચ વાગ્યા દરમ્યાન યોજાવાની છે. શ્રી વાગડ વીસા ઓસવાળ ચોવીસી મહાજનના હાલના પ્રમુખ લક્ષ્મીચંદ ચરલા પ્રમુખપદના પ્રબળ દાવેદાર છે. તેમની સામે ઊભા રહેલા અન્ય ઉમેદવારો નાનજી શિવજી ગડા (લાકડિયા), વેરશી ખેતશી ગડા ઉર્ફે વેરશી પટેલ (લાકડિયા) અને લખમશી ખીમજી ગાલા (સામખિયારી)એ તેમની ઉમેદવારી પાછી ખેંચી લીધી છે; જ્યારે અન્ય બે ઉમેદવારોમાં આદર્શ ગ્રુપના ચેતન રતનશી ગાલા (સામખિયારી) અને વીરજી ભચુભાઈ ગાલા (લાકડિયા) રેસમાં છે.